
Selam alejkum. Čuo sam da neki ljudi tvrde da ima ***[predaja](https://pitajucene.com/search/predaj/questions/ "Pretraži pitanja o predajama")*** koja se tiče “međunarodnog pozdrava ‘dobar dan'” koju ću parafrazirati. Kad je naš voljeni ***[Poslanik](https://pitajucene.com/search/poslanik/questions/ "Pretraži pitanja o poslanicima")*** a.s preselio na ***[ahiret](https://pitajucene.com/search/ahiret/questions/ "Pretraži pitanja o ahiretu")*** nevjernici su rekli da je to “DOBAR DAN”, te da je tada to postalo kao službeni pozdrav. Zanima me da li je ovo tačno?


* 
* 
* 
* 
* 
* 
* 

 
PROPIS POZDRAVLJANJA SA “DOBAR DAN” I SLIČNO

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim: 


Ta ***[predaja](https://pitajucene.com/search/predaj/questions/ "Pretraži pitanja o predajama")*** ne postoji u hadiskim zbirkama, to je čista izmišljotina. 


Osnova je da se muslimani pozdravljaju sa „Esselamu alejkum“, a ako se doda „ve rahmetullahi ve berekatuhu“, to je još bolje. Oko ovoga nema razilaženja među učenjacima i na to nedvosmisleno ukazuju šerijatski tekstovi. Nazivanje selama muslimanu je sunnet (***[mustehab](https://pitajucene.com/search/Mustehab/answers/ "Pretraži odgovore za Mustehab")***), a odgovaranje na selam muslimana ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")***. Kaže imam Nevevi da je na ovome idžma učenjaka. A ako bi se nakon selama reklo „dobar dan“, „kako ste“ i slično, nema smetnje. 


Nije dozvoljeno kjafire (tj. nemuslimane) pozdravljati sa Selamom, jer je zabrana istog došla u vjerodostojnom hadisu od Ebu Hurejre, radijallahu anhu, u kojem je rekao ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem: „Ne počinjite pozdrav Židova i kršćana sa Selamom“. ***[Hadis](https://pitajucene.com/search/Hadis/questions/ "Pretraži pitanja o hadisima")*** bilježi Muslim u svom Sahihu.


A bilježe Buharija i Muslim od Enesa, radijallahu anhu, da je Poslanik, sallallahu alejhi ve sellem, rekao: „Kada vam Ehlu kitabije (Židovi i kršćani) nazovu selam, recite: ‘Ve alejkum’“. Nema smetnje da se kjafiri pozdravljaju sa „kako ste“, „dobro jutro“ i slično, ako ima potrebe za time. Ovo navode mnogi učenjaci, između ostalih i šejhul-islam Ibn Tejmije. 


Ve billahi tevfik.


 Odgovorio na pitanje: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.ehlus-sunne.ba>


